Diari Oficial de la Generalitat Valenciana


Sumari del DOGV 3747, del 11-05-2000 (2000/3026)

RESOLUCIÓ d'11 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre “La situació social i política a la Comunitat Valenciana”.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/3026


Data del document
:   11-04-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * anàlisi sociològica
    * cooperació administrativa
    * sociologia
    * administració central

RESOLUCIÓ d'11 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre ?La situació social i política a la Comunitat Valenciana?. [2000/X3026]
  
Subscrit, després de la tramitació prèvia reglamentària, entre el Centre d'Investigacions Sociològiques (CIS) i la Generalitat Valenciana, el 25 de gener de 2000, un Conveni de cooperació per a la realització d'un estudi d'investigació sociològica sobre ?La situació social i política a la Comunitat Valenciana?, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0251/2000, i que figura com a annex d'aquesta resolució.
  
València, 11 d'abril de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre la situació social i política a la Comunitat Valenciana.
  
València, vint-i-cinc de gener de 2000
  
Reunits
  
D'una part, el senyor José Joaquín Ripoll Serrano, vicepresident segon del Govern Valencià, especialment facultat per a aquest acte per al seu acord, de data onze de gener de 2000.
  
D'altra part, la presidenta del Centre d'Investigacions Sociològiques, senyora Pilar del Castillo Vera, segons el nomenament conferit pel Reial Decret 962/1996, de 10 de maig, i en virtut de les facultats que li atorga la Llei 39/1995, de 19 de desembre,
  
Ambdues parts es reconeixen mútuament amb capacitat i competència, en ordre a formalitzar aquest conveni de cooperació i
  
Exposen
  
Que, amb data 6 d'abril de 1984, es firmà un conveni marc de cooperació entre el Consell de la Generalitat Valenciana i el Centre d'Investigacions Sociològiques, per a la realització d'estudis sociològics i sondeigs d'opinió pública en l'àmbit territorial de la Comunitat Valenciana.
  
Que la finalitat d'aquest conveni es portar a la pràctica la col·laboració entre ambdues institucions i, en conseqüència, substituir i actualitzar el conveni de 6 d'abril de 1984, amb l'objecte d'adequar el seu contingut a les circumstàncies vigents.
  
Que aquest conveni de cooperació ha estat autoritzat prèviament, per l'Acord de la Comissió Delegada del Govern per a Política Autonòmica, de 16 de desembre de 1993, de conformitat amb les normes establertes en els Acords de Consell de Ministres, de 2 de març de 1990 i 8 de juliol de 1998, sobre convenis de col·laboració entre l'administració de l'Estat i les comunitats autònomes.
  
Que el conveni s'ajusta al que disposa l'article 8 de la Llei 39/1995, de 19 de desembre.
  
Que aquest conveni s'instrumenta d'acord amb allò establert en l'article 3.1. c) de la Llei de Contractes de les Administracions Públiques.
  
Que el Centre d'Investigacions Sociològiques (CIS), té la infrastructura necessària, per a garantir la realització d'un estudi d'investigació d'aquest tipus, amb les garanties tècniques i metodològiques adequades.
  
En conseqüència, les dues parts formalitzen aquest conveni d'acord amb les següents,
  
Estipulacions
  
Primera
  
L'objecte d'aquest conveni és establir les condicions de col·laboració entre el Centre d'Investigacions Sociològiques i la Presidència de la Generalitat Valenciana, per a la realització d'un estudi d'opinió, sobre la base d'un nombre d'entrevistes suficient per a garantir una fiabilitat del 95'5%, distribuïdes territorialment en les províncies de la Comunitat Valenciana, i referides al grau de coneixement i valoració de les institucions autonòmiques valencianes, el seu govern i la seua política , com també les aspiracions, expectatives i orientacions dels ciutadans de la Comunitat Valenciana.
  
Es titularà: ?La situació social i política a la Comunitat Valenciana/2000?.
  
Segona
  
Els treballs de preparació i elaboració dels qüestionaris, com també l'establiment dels criteris de selecció de mostres, es realitzaran conjuntament per tècnics del Centre d'Investigacions Sociològiques i l'equip tècnic que designe la Subsecretaria de Planificació i Estudis de la Presidència de la Generalitat Valenciana.
  
Tercera
  
Seran tasques específiques del Centre d'Investigacions Sociològiques: el disseny dels treballs de camp, la realització i supervisió dels treballs de camp; la depuració dels qüestionaris (manual i automàtica), l'emmagatzematge de la informació, control d'errades, normes per al seu llistat i anàlisi de consistència; les tabulacions de resultats, i la preparació de la cinta magnètica i edició de taules de resultats, d'acord amb el pla d'explotació proposat per la Generalitat Valenciana.
  
Quarta
  
Per a orientar la investigació sociològica, el Centre d'Investigacions Sociològiques podrà demanar un resum de premsa de la comunitat autònoma que incloga una relació significativa de les notícies, fets i opinions que acaparen l'atenció dels mitjans de comunicació social i que afecten específicament dita comunitat autònoma.
  
Cinquena
  
El preu màxim total acordat per a la realització de l'estudi, és de cinc milions cent seixanta-vuit mil dues-centes divuit pessetes (5.168.218 PTA).
  
El preu de l'estudi comprendrà únicament les remuneracions del personal que realitze el treball, les despeses informàtiques, els impostos i altres, que si fa el cas, haguera de realitzar el CIS, amb ocasió de l'execució del treball d'investigació objecte del conveni.
  
Sisena
  
Per a finançar les despeses derivades de l'execució de les activitats a desenvolupar en el marc del present conveni, la Presidència té habilitat en el capítol II, del programa 112.30, crèdit suficient en la Llei de Pressupostos de la Generalitat Valenciana per al 2000.
  
La Presidència acreditarà haver retingut en els seus pressupostos la quantitat consignada en l'estipulació cinquena.
  
Setena
  
Acabat l'estudi, el Centre d'Investigacions Sociològiques lliurarà:
  
Les taules amb l'anàlisi estadística del treball, que inclouran l'encreuament de totes les preguntes del qüestionari amb les variables de control. Es lliurarà, també, el suport informàtic corresponent.
  
La fitxa tècnica de l'enquesta en la qual, si fa el cas, s'inclourà la data de realització del treball de camp, el nombre d'entrevistes realitzades i les localitats on s'efectuaren.
  
Vuitena
  
Lliurat i rebut el treball, prèvia certificació de conformitat de la Subsecretaria de Planificació i Estudis de la Presidència de la Generalitat Valenciana, el Centre d'Investigacions Sociològiques presentarà un compte certificat d'aquest a la Presidència de la Generalitat Valenciana, que ingressarà, mitjançant transferència bancària al compte corrent 6887-8679-4126-3 del banc Bilbao-Vizcaya, carrer d'Alcalá, 16, de Madrid.
  
Novena
  
L'estudi sociològic objecte d'aquest conveni serà propietat de la Generalitat Valenciana, i queda una còpia seua dipositada al banc de dades del Centre d'Investigacions Sociològiques, en les condicions establertes en l'article 10.4, del Reial Decret 1.214/1997, de 18 de juliol, d'Organització del Centre d'Investigacions Sociològiques.
  
Deu
  
Aquest conveni vigirà i tindrà plens efectes a partir del dia de la seua firma, i es fixarà la seua duració fins el 31 de desembre de 2000.
  
Onze
  
Ambdues parts es comprometen a resoldre de mutu acord les incidències que pogueren sobrevenir en l'aplicació d'aquest conveni relatives a la seua interpretació, resolució i efectes.
  
L'incompliment per alguna de les parts de les obligacions que s'assumeixen d'acord amb aquest conveni, facultarà l'altra part per donar-lo per resolt, sense perjudici de les responsabilitats i indemnitzacions que pertoquen.
  
I per tal de constatar tot el que s'ha acordat, firmem aquest conveni de cooperació, en duplicat exemplar, al lloc i en la data indicats.
  
Per la Generalitat Valenciana,
  
JOSÉ JOAQUÍN RIPOLL SERRANO
  
Pel Centre d'Investigacions Sociològiques,
  
PILAR DEL CASTILLO VERA